A magyar labdarúgó-válogatottnak 1968-ban mindössze két találkozója volt, a Szovjetunió elleni két Eb-selejtező. Budapesten az Albert Flórián és Bene Ferenc nélkül felálló csapat 2–0-ra győzött, a moszkvai visszavágón már a két klasszis játékos is kevésnek bizonyult. Az első félidőben Solymosi lábáról pattant a labda Tamás Gyula hálójába, a második gólt Hurcilava 25 méterről vágta a kapuba, végül Bisovec gólja jelentette az Eb-búcsút.